ไฟแนนเชียลไดเจสต์
&#8216;อนันต์&#8217; ซื้อหุ้น BLAND 1.37 ล้านบาท
11 ต.ค. 2555

‘อนันต์’ ซื้อหุ้น BLAND 1.37 ล้านบาท
นายอนันต์ กาญจนพาสน์ ประธานกรรมการและประธานกรรมการบริหาร บริษัท บางกอกแลนด์ (BLAND) ได้ซื้อหุ้น BLAND เพิ่มอีกจำนวน 1.1 ล้านหุ้น ในราคาหุ้นละ 1.25 บาท รวมเป็นเงิน 1.37 ล้านบาท ในวันที่ 8 และ 9 ต.ค. 2555
ก่อนหน้านี้ นายอนันต์ได้ทยอยซื้อหุ้น BLAND มาตั้งแต่ราคาไม่ถึงหุ้นละ 1 บาท และล่าสุดราคาปิดที่ 1.26 บาท เพิ่มขึ้น 0.01 บาท 
SAMTEL ได้งานทีโอที 89 ล้าน
นายจง ดิลกสมบัติ กรรมการผู้จัดการ บริษัท สามารถเทลคอม (SAMTEL) แจ้งตลาดหลักทรัพย์ ว่า เมื่อวันที่ 5 ต.ค.ที่ผ่านมา บริษัทได้เซ็นสัญญารับงานในการปรับปรุงวงจรสื่อสัญญาณต่างประเทศ ซึ่งเป็นการปรับปรุงวงจรแบบ ASON Protection ยี่ห้อ AlcatelLucent กับบริษัท ทีโอที วงเงิน 89.75 ล้านบาท ซึ่งมีระยะเวลาดำเนินการ 90 วัน
ด้านราคาหุ้น SAMTEL ปรับตัวขึ้นสูงถึง 19.90 บาท ก่อนย่อมาปิดที่ 19.50 บาท เพิ่มขึ้น 0.20 บาท หรือ 1.04% ส่วนทางตลาดหุ้นโดยรวมที่ลดลง 3.13 จุด ส่วนหนึ่งเนื่องจากรับข่าวได้งานใหม่และนักวิเคราะห์หลายแห่งแนะนำให้ซื้อ เนื่องจากราคาหุ้นยังไม่สูงนัก 
VGI กำไรเท่าตัว
บริษัท วีจีไอ (VGI) หุ้นน้องใหม่ ที่จะนำบริษัทเข้ามาจดทะเบียนในตลาดหลักทรัพย์แห่งประเทศไทย ในวันที่ 11 ต.ค.นี้ เป็นวันแรกในราคาเสนอขายหุ้นให้ประชาชนครั้งแรก (ไอพีโอ) หุ้นละ 35 บาท เปิดเผยผลการดำเนินงานงวดไตรมาสแรกปีนี้สิ้นสุดเดือน มิ.ย. 2555 บริษัทมีกำไรสุทธิ 160 ล้านบาท หรือหุ้นละ 0.80 บาท โดยกำไรสุทธิเพิ่มขึ้นเท่าตัวจากจำนวน 80.34 ล้านบาท ในช่วงเดียวกันของปีก่อน แต่มีกำไรต่อหุ้นเท่าเดิม 0.80 บาท 
ทั้งนี้ VGI ทำธุรกิจสื่อโฆษณาจะเข้าจดทะเบียนในหมวดสื่อและเป็นบริษัทลูกบริษัท บีทีเอส กรุ๊ป โฮลดิ้งส์ (BTS)